OpenLLM-France/wikimedia huggingface dataset:
# Tarbagataïta

La tarbagataïta és un mineral de la classe dels silicats que pertany al grup de l'astrofil·lita. Rep el nom de la serralada Tarbagatai, al Kazakhstan, on es troba la seva localitat tipus.

## Característiques

La tarbagataïta és un inosilicat de fórmula química (K◻)Ca(Fe$^{2+}$,Mn)₇Ti₂(Si₄O₁₂)₂O₂(OH)₅. Va ser aprovada com a espècie vàlida per l'Associació Mineralògica Internacional l'any 2010, sent publicada per primera vegada el 2012. Cristal·litza en el sistema triclínic. La seva duresa a l'escala de Mohs és 3.
Segons la classificació de Nickel-Strunz, la tarbagataïta pertany a «09.DC - Inosilicats amb ramificacions de 2 cadenes senzilles periòdiques; Si₂O₆ + 2SiO₃ Si₄O₁₂» juntament amb els següents minerals: astrofil·lita, hidroastrofil·lita, kupletskita, magnesioastrofil·lita, niobofil·lita, zircofil·lita, kupletskita-(Cs), niobokupletskita, nalivkinita i sveinbergeïta.
L'exemplar que va servir per a determinar l'espècie, el que es coneix com a material tipus, es troba conservat al museu geològic de l'Institut de les Ciències Geològiques Satpaev, a Almati (Kazakhstan), amb el número de catàleg: 3009/2010.

## Formació i jaciments

Va ser descoberta al massís Verkhnee Espe, a la serralada Tarbagatai, dins la província del Kazakhstan Oriental (Kazakhstan), on es troba íntimament associada amb l'astrofil·lita fent intercreixements lamel·lars. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Tarbagataite» (en anglès). Mindat. [Consulta: 11 febrer 2022].
# Eluru

Eluru — telugu ఏలూరు — (el seu antic nom fou Helapuri) és una ciutat d'Andhra Pradesh a l'Índia, capital del districte de West Godavari. El 1901 tenia 33.521 habitants i el 2001 eren 189.772. La seva població comptabilitzant diverses viles que s'hi van incorporar en formar-se la corporació municipal era de 389.772 habitants (aglomeració de 415.343) el 2001 i de 312.866 el 1991. Proper a la ciutat hi ha el llac Kolleru. Fou part del regne budista de Vengi. Va passar als Chalukyes Orientals (segle VII fins al segle XII) i després fou part del regne de Kalinga fins al 1471 per acabar a les mans dels gajapatis d'Orissa abans del final del segle. El 1515 Srikrishnadevaraya de Vijayanagar va capturar la ciutat. Després del 1565 fou ocupada pel sultanat de Golconda. El 1687 va passar a l'Imperi Mogol. El 1724 va quedar en mans del nizam d'Hyderabad. Va formar part dels Circars francesos després del 1750 però el 1765 fou cedida als britànics i inclosa al districte de Machilipatnam dels Circars Septentrionals. El 1859 fou inclosa al districte de Godavari i el 1905 fou transferida al districte de Kistna o Krishna. El 1925 va esdevenir capital del nou districte de West Godavari. El 2005 fou erigida en corporació municipal.

## Llocs d'interès

* Temples de Janardhana i Jalapaharesvara.
* Llac Kolleru a 15 km
* Dwaraka Tirumala (Chinna Tirupathi) a 60 km
* Coves de Guntupalli a 40 km
* Pedavegi, a 15 km

## Referències

* http://wowtelugu.com/Cities/Eluru/index.asp
# Pimelephila

Pimelephila és un gènere d'arnes de la família Crambidae. Conté només una espècie, Pimelephila ghesquierei, que es troba a Benín, a la República Democràtica del Congo (Katanga, East Kasai, Equateur) i Ghana.
Les larves s'alimenten de la palmera d'oli de Guinea (Elaeis guineensis) i de gao (Ancistrophyllum secundiflorum).

## Referències

* ↑ «GlobIZ search». [Consulta: 27 desembre 2018].
* ↑ Afro Moths
# Província de Concepción (Xile)

La Província de Concepción és una província xilena al centre-sud del país, a la regió del Bío-Bío. Limita amb les províncies de Ñuble, Bío-Bío, Arauco i l'oceà Pacífic. Segons el cens del 2002, la ciutat de Concepción és la seva capital provincial, amb 912.889 habitants en tota la província, 216.061 d'ells a la capital.

## Vegeu també

* Gran Concepción
* Andalién
* Aeroport de Carriel Sur

## Referències

* ↑ ine.cl - PDF. INE Chile. Accedit l'1 de juny de 2012.

## Enllaços externs

* Governació provincial Arxivat 2011-06-02 a Wayback Machine. (castellà)
# Alfred Remolar i Franch

Alfred Remolar i Franch (Betxí, Plana Baixa, 1977) és un polític valencià, alcalde de Betxí per la Coalició Compromís.
Alfred Remolar és llicenciat en Filologia Catalana i en Comunicació Audiovisual per la Universitat de València. Acabades ambdues carreres, va fer el Curs d'Aptitud Pedagògica, que li permet treballar com a mestre d'escola a Almassora.
Tot i que prèviament havia participat en les llistes locals del BLOC com a independent, Remolar no començarà a militar-hi fins a 2007, any en què encapçalarà la candidatura municipal de Betxí, bo i obtenint-hi dos regidors en l'oposició. A les eleccions de 2011, amb ell repetint com a cap de llista, el BLOC hi va obtenir 5 regidors i va ser investit alcalde, tot governant amb majoria simple durant la resta de la legislatura. Tanmateix, en les eleccions de 2019, Remolar va aconseguir per a la llista de Compromís a Betxí la majoria absoluta dels regidors del Ple, amb 8 de 13.
En les Eleccions generals espanyoles de 2008 va ser el candidat de la coalició BLOC-Iniciativa-Verds al Congrés dels Diputats per la circumscripció de Castelló, sense obtenir representació.

## Referències

* ↑ Alfred Remolar será alcalde en minoría tras no pactar Notícia a Mediterráneo el 10 de juny de 2011 (castellà)
* ↑ La dirección del Bloc acuerda que Remolar sea de nuevo candidato - Notícia a Levante-EMV del 24 de gener de 2008 (castellà)

## Enllaços externs

* Blog d'Alfred Remolar
# Hai Phong

Hải Phòng és una ciutat vietnamita, la tercera més poblada del país i la segona del nord del Vietnam després de Hanoi, que es troba a uns 120 km. Administrativament és una municipalitat de tipus 1 amb rang de província. Històricament és un important port al golf de Tonquín, fundat el 1888 per Sadi Carnot, i que esdevingué la principal base naval de la Indoxina Francesa.
# Rosa L. Segur

Rosa L. Segur (Hessen, 30 de gener de 1833 - Dallas, 26 de desembre de 1906) Rosa L. Klinge Segur fou una escriptora feminista i sufragista estatunidenca, nascuda a Alemanya, dirigent de l'Associació de Sufragi de Dones de Toledo (Ohio).

## Biografia

Rosa L. Klinge nasqué a Hesse (Alemanya). Sos pares eren Edward Klinge i Jeannetta Freilach. Es trasllada als Estats Units al 1838 amb els seus pares, i s'estableixen a Toledo (Ohio) el 1840. Es va casar amb Daniel Segur el 1851. Tingueren dos fills, Daniel (1859-1917) i Fannie (1856-1930). Daniel se suïcidà el 1876, i Rosa va morir a Dallas (Texas) al 1906, a l'edat de setanta-tres anys.
Els documents de la família Segur es troben en el programa d'Història Local de la biblioteca pública de Toledo-Lucas County Public Library.

## Trajectòria

Rosa L. Segur escrivia la columna de dones per al diari de Toledo (Ohio) The Blade. També escrigué articles sobre dones per al Locke's Nacional Monthly al 1873.
Va dirigir l'Associació pel Sufragi de les Dones, a Toledo (Ohio) des de la seua fundació el 1869. Era reconeguda com "la figura principal de l'Associació de Toledo" durant dos anys. Va pressionar el govern estatal perquè canviàs les lleis sobre el matrimoni i les dones casades i vídues en relació amb els drets sobre la propietat. També treballà perquè contractassen dones policies a les ciutats d'Ohio, i metgesses en institucions estatals.
El 1905 va escriure Una història de sufragi de les dones en el Maumee Valle, que narrava les seues memòries com a activista.

## Referències

* ↑ Willard, Frances Elizabeth; Livermore, Mary Ashton. A Woman of the Century: Fourteen Hundred-seventy Biographical Sketches Accompanied by Portraits of Leading American Women in All Walks of Life (en anglés). Moulton, 1893. ISBN 978-0-7222-1713-9.
* ↑ Willard, Frances Elizabeth; Livermore, Mary Ashton. American Women: Ives-Zeisler (p. 413-812) (en anglés). Mast, Crowell & Kirkpatrick, 1897.
* ↑ Segur Family Papers Arxivat 2018-12-21 a Wayback Machine., Mss. Coll 19, Toledo-Lucas County Public Library.
* ↑ McElhaney, Jacquelyn Masur. Pauline Periwinkle: And Progressive Reform in Dallas (en anglés). Texas A&M University Press, 1998. ISBN 978-0-89096-800-0.
* ↑ Locke's National Monthly (en anglés), 1873.
* ↑ Locke's National Monthly (en anglés), 1873.
* ↑ Rosa L. Segur, A History of Woman Suffrage in the Maumee Valley (1905).
# Søren Kragh Andersen

Søren Kragh Andersen (Strib, municipi de Middelfart, 10 d'agost de 1994) és un ciclista danès professional des del 2013 i actualment a l'equip Alpecin-Deceuninck. El seu germà Asbjørn també competeix professionalment.
En el seu palmarès destaquen, per damunt de tot, dues etapes al Tour de França de 2020.

## Palmarès

* 2011
** Campió de Dinamarca júnior en contrarellotge per equips
** Vencedor de 2 etapes del Tour del País de Vaud
** Vencedor d'una etapa del Trofeu Karlsberg
* 2012
** Vencedor d'una etapa de la Cursa de la Pau júnior
** Vencedor d'una etapa del Tour del País de Vaud
* 2014
** Campió de Dinamarca sub-23 en contrarellotge
* 2015
** 1r al ZLM Tour i vencedor d'una etapa
** 1r al Hadeland GP
** Vencedor d'una etapa de la Tour dels Fiords
** Vencedor de 2 etapes del Tour de l'Avenir
* 2017
** Campió del món en contrarellotge per equips
** Vencedor d'una etapa al Tour d'Oman
* 2018
** 1r a la París-Tours
** Vencedor d'una etapa a la Volta a Suïssa
* 2020
** Vencedor d'una etapa a la París-Niça
** Vencedor de 2 etapes al Tour de França
** Vencedor d'una etapa al BinckBank Tour
* 2023
** 1r a l'Eschborn-Frankfurt

### Resultats a la Volta a Espanya

* 2017. 106è de la classificació general

### Resultats al Tour de França

* 2018. 52è de la classificació general
* 2019. No surt (18a etapa)
* 2020. 58è de la classificació general. Vencedor de 2 etapes
* 2021. No surt (14a etapa)
* 2023. 122è de la classificació general

## Referències

* ↑ «Alpecin-Deceuninck annonce cinq arrivées». lequipe.fr: L'Équipe, 03-08-2022.
* ↑ «Nueva exhibición de Kragh Andersen antes del examen final de la contrarreloj en el Tour» (en castellà), 18-09-2020. [Consulta: 21 setembre 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Søren Kragh Andersen a ProCyclingStats
# Eleccions legislatives luxemburgueses de 1937

El 6 de juny de 1937 es van celebrar unes eleccions generals parcials a Luxemburg, on es van elegir 26 dels 55 escons de la Cambra de Diputats al centre i al nord del país. El Partit de la Dreta va aconseguir 13 dels 26 escons i es va mantenir com el partit més representat, amb 25 dels 55 diputats totals.

## Resultats

| Partit | Vots | % | Escons | Escons | Escons |
| Partit | Vots | % | Diputats | Nou total | +/– |
| Partit de la Dreta | 408,773 | 45.6 | 13 | 25 | 0 |
| Partit dels Treballadors de Luxemburg | 238,665 | 24.7 | 7 | 18 | +4 |
| Llista Democràtica | 102,013 | 9.8 | 2 | 2 | Nou |
| Partit Radical Liberal | 99,029 | 9.5 | 2 | 5 | –2 |
| Llista Lliure dels Grangers, Classe Mitjana i Treballadors | 32,265 | 4.2 | 1 | 1 | Nou |
| Partit Liberal | 27,621 | 3.6 | 1 | 1 | 0 |
| Partit dels Grangers i la Classe Mitjana | 19,634 | 2.6 | 0 | 0 | –2 |
| Partit Independent de l'Est | – | – | – | 3 | 0 |
| Nuls/vots en blanc | 4,419 | – | – | – | – |
| Total | 78,220 | 100 | 26 | 55 | +1 |
| Vots registrats | | | – | – | – |
| Font: Nohlen & Stöver ||||||
$^a$ El percentatge dels vots no està relacionat amb el nombre total de la taula, ja que els votants podien realitzar més vots en algunes circumscripcions que en d'altres i, per tant, està calculat segons la proporció de vots rebuts en cada circumscripció.

## Referències

* ↑ Nohlen, D & Stöver, P (2010) Elections in Europe: A data handbook, p1244 ISBN 978-3-8329-5609-7
* 1 2 Nohlen & Stöver, p1261
* ↑ Nohlen & Stöver, p1254
# Collocalia

Collocalia és un gènere d'ocells de la família dels apòdids (Apodidae). Aquestes salanganes habiten en la península de Malaca i les illes d'Indonèsia i Filipines.

## Llista d'espècies

Aquest gènere està format per 11 espècies:
* Collocalia esculenta - salangana lluenta.
* Collocalia affinis - salangana de dits emplomallats (Plume-toed Swiftlet).
* Collocalia isonota - salangana de les crestes (Ridgetop Swiftlet).
* Collocalia marginata - salangana de carpó gris (Grey-rumped Swiftlet).
* Collocalia natalis - salangana de Christmas (Christmas Swiftlet).
* Collocalia neglecta - salangana modesta (Drab Swiftlet).
* Collocalia sumbawae - salangana de Tenggara (Tenggara Swiftlet).
* Collocalia uropygialis - salangana setinada (Satin Swiftlet).
* Collocalia linchi - salangana linxi.
* Collocalia dodgei - salangana de Borneo (Bornean Swiftlet).
* Collocalia troglodytes - salangana menuda.

## Referències

* ↑ Gill, Frank; Donsker, David; Rasmussen, Pamela. «Owlet-nightjars, treeswifts, swifts» (en anglès). IOC World Bird List Version 13.2.
# Baltinava

El municipi de Baltinava (en letó: Baltinavas novads ) és un dels 110 municipis de la República de Letònia, que es troba localitzat a l'est del país bàltic, i que té com a capital la localitat de Baltinava. El municipi va ser creat l'any 2009 després de la reorganització territorial.

## Ciutats i zones rurals

* Baltinavas pagasts (zona rural)

## Població i territori

La seva població està composta per un total de 1.387 persones (2009). La superfície del municipi té uns 185 kilòmetres quadrats, i la densitat poblacional és de 7,49 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-02-05. [Consulta: 7 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 7 gener 2015].

## Vegeu també

* Organització territorial de Letònia
# Newport (desambiguació)

«Newport» té aquests significats:
* Geografia:
** Newport, ciutat gal·lesa.
** Newport (Arkansas)
** Newport (Carolina del Nord)
** Newport (Carolina del Sud)
** Newport (Indiana)
** Newport (Kentucky)
** Newport (Minnesota)
** Newport (Nebraska)
** Newport (Nova Hampshire)
** Newport (Nova York)
** Newport (Oregon)
** Newport (Pennsilvània)
** Newport (Rhode Island)
** Newport (Tennessee)
** Newport (Vermont)
** Newport (town de Vermont), població dels Estats Units a l'estat de Vermont.
** Newport (Washington)
** Newport Beach, ciutat del Comtat d'Orange, Califòrnia, als Estats Units.
** Newport News, ciutat independent de Virgínia, Estats Units d'Amèrica.
* Esport: Newport Gwent Dragons, equip de rugbi a 15 gal·lès, amb base al comtat de Gwent.
# Casa Matheu (Caldes de Malavella)

Casa Matheu és una casa situada al nucli urbà del municipi de Caldes de Malavella (Selva), a l'avinguda Dr. Furest. És una obra inclosa en l'Inventari del Patrimoni Arquitectònic de Catalunya.

## Descripció

És un edifici entre mitgeres de planta baixa, pis i golfes. Coberta a doble vessant amb biga carenera paral·lela al pla de façana. A la planta baixa amb sòcol de pedra. A la part esquerra hi ha una porta en arc peraltat de maó vist; a la dreta una obertura en arc ogival de maó vist on hi ha inserides dues finestres geminades en arc ogival- gòtic. Al pis a l'esquerra, un arc carrat amb incisió que li dona una aparença d'arc conopial; a la dreta una finestra en arc ogival i guardapols de pedra. A les golfes hi ha dues finestres amb llinda de pedra. El mur de la façana és arrebossat imitant carreus.

## Referències

* 1 2 3 «Casa Matheu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Søren Lerby

Søren Lerby (Copenhaguen, 1 de febrer de 1958) és un exfutbolista danès de la dècada de 1980.
Fou 67 cops internacional amb la selecció de Dinamarca.
Pel que fa a clubs, defensà els colors de Ajax Amsterdam, PSV Eindhoven, FC Bayern Múnic, i AS Monaco.

## Referències

* ↑ Danish national team profile (danès)
* ↑ Ajax Hall of Fame (neerlandès)
* ↑ Søren Lerby Fitxa a Fussballdaten
* ↑ «Im Porsche Richtung Bochum» (en alemany). 11 FREUNDE, 18-11-2008. Arxivat de l'original el 31 d'agost 2018. [Consulta: 19 novembre 2008].
* ↑ «Das Spiel meines Lebens: Søren Lerby» (en alemany). Der Tagesspiegel, 19-10-2012. [Consulta: 10 desembre 2018].
* ↑ Søren Lerby a National-Football-Teams.com (anglès)
# Element nuclear llarg intercalat

Un element nuclear llarg intercalat o LINE de l'anglès Long Interspersed Nuclear Element, són un grup d'elements genètics que es troben en un gran nombre de genomes eucariotes. Els LINE són transcrits a ARN (o són el vestigi evolutiu del que algun cop havia estat transcrit). Aquests ARNs provinents dels LINEs tenen una alta afinitat per la transcriptasa inversa que fa una còpia d'ADN que eventualment pot ser integrada en el genoma en un nou lloc.
# Coll de la Dona Morta

El Coll de la Dona Morta és una collada situada a 1.126,6 m alt entre els termes comunal dels Banys d'Arles i Palaldà, a l'antic terme de Montalbà dels Banys (Vallespir, Catalunya del Nord) i municipal de Maçanet de Cabrenys (Alt Empordà).
És a l'extrem sud del terme. És al nord-est del Coll de Perelló i a prop i a ponent de les Collades.

## Referències

* ↑ «Coll de la Dona Morta». Gran Enciclopèdia Catalana. Barcelona: Grup Enciclopèdia Catalana.
* ↑ El Coll de la Dona Morta en els ortofotomapes de l'IGN
# Archaeornithoides deinosauriscus

Archaeornithoides (Archaeornithoides deinosauriscus, gr. "similar a les aus antigues") és un gènere representat per una única espècie de dinosaure teròpode celurosaure que va viure aproximadament fa 80 milions d'anys en el Campanià a la fi del període Cretaci.

## Fòssils

Va ser descobert en la Formació Djadokhta a Bayn Dzak, Mongòlia. segons informe d'Andrzej Elżanowski. Feia 1 metre de longitud, omnívor, el seu pes era aproximadament de 2 kg sent uns dels dinosaures més petits, era bípede, la seva semblança a les aus modernes és considerable, ja que diuen que és el dinosaure més proper a les aus.
Les restes van ser anomenades com a espècie tipus Archaeornithoides deinosauriscus per Elzanowski i Peter Wellnhofer el 1992. El 1993, van ser descrits amb més detall pels mateixos autors.

## Descripció

L'holotip d'Archaeornithoides era un individu molt petit. El fragment del cap, tal com es conserva, mesura només vint-i-set mil·límetres de llarg, cosa que indica una longitud de crani original d'uns cinc centímetres. La longitud del cos es va estimar entre cinquanta i seixanta centímetres, fent del tipus Archaiornithoides un dels dinosaures no aviaris més petits coneguts. La longitud de l'adult és incerta.
El musell d'Archaeornithoides presenta una llarga fenestra antiorbitària, que s'estén per les tres quartes parts de la longitud del maxil·lar. El maxil·lar té almenys vuit dents. Són petites, còniques i llises, sense arrugues. L'os palatí sembla mostrar la presència d'una fenestra secundària.

## Referències

* 1 2 Elzanowski, A. «Birds in Cretaceous Ecosystems» (en anglès). Acta Palaeontologica Polonica, 28, 1-2, 1983. ISSN: 0567-7920.
* ↑ Elzanowski, Andrzej; Wellnhofer, Peter «A new link between theropods and birds from the Cretaceous of Mongolia» (en anglès). Nature, 359, 6398, 01-10-1992, pàg. 821–823. DOI: 10.1038/359821a0. ISSN: 1476-4687.
* 1 2 3 Elzanowski, Andrzej; Wellnhofer, Peter «Skull of Archaeornithoides from the Upper Cretaceous of Mongolia» (en anglès). American Journal of Science, 293, A, 01-01-1993, pàg. 235–252. Arxivat de l'original el 2022-11-13. DOI: 10.2475/ajs.293.A.235. ISSN: 0002-9599 [Consulta: 13 novembre 2022].
# BodyNET

BodyNET és el nom d'una xarxa de sensors sense fils portàtil que s'adhereix a la pell humana i rastreja el moviment, la freqüència cardíaca i la respiració. El dispositiu ha sigut desenvolupat per un equip de científics de la Universitat Stanford a Califòrnia (EE. UU.), liderats per Zhenan Bao.
Les diverses capes de la pell s'ocupen, entre d'altres, de controlar la temperatura corporal i la pèrdua d'aigua, i contenen terminacions nervioses que ens ajuden a detectar la pressió, la vibració, el tacte i el dolor. El dispositiu que s'adhereix a la pell com una tireta i mesura com s'estira i contrau la pell d'una persona. Després, envia aquestes lectures sense fils a un receptor connectat a la roba. Amb base en aquestes lectures, els investigadors poden monitorar la respiració i la freqüència cardíaca d'un subjecte, així com els seus moviments de braços i cames.

## Funcionament

BodyNET funciona mitjançant identificació per radiofreqüència (RFID), una tecnologia que també s'utilitza en sistemes d'accés sense clau i targetes clau. Amb les targetes clau, una antena recull energia RFID del receptor i la fa servir per generar un codi d'accés. La targeta envia posteriorment aquest codi d'accés al receptor.
Per a aquest dispositiu, els investigadors van haver de trobar una manera de transmetre energia RFID a través d'una antena que pogués expandir-se, contraure's i doblegar-se juntament amb la pell. L'antena va ser concebuda amb tinta metàl·lica, però el sistema va resultar insuficient per captar totes les fluctuacions de l'antena i la pell. Així, van dissenyar un tipus de sistema RFID més nou i més fort que enviaria senyals més estables i precises. Aquest innovador sistema també utilitza tecnologia Bluetooth per enviar les lectures des del receptor a un telèfon intel·ligent o qualsevol altre dispositiu sense fils.

## Aplicacions

Els investigadors esperen que els professionals de la salut puguin utilitzar el dispositiu per controlar pacients amb problemes per dormir i afeccions cardíaques. En el futur, es preveu que sigui capaç de detectar també la suor i la temperatura per tal de crear una matriu de sensors de pell de cos complet i poder recopilar tot tipus de dades fisiològiques sense interferir en el comportament normal d'una persona.

## Referències

* ↑ Niu, Simiao; Matsuhisa, Naoji; Beker, Levent; Li, Jinxing; Wang, Sihong «A wireless body area sensor network based on stretchable passive tags». Nature Electronics, 2, 8, 01-08-2019, pàg. 361–368. DOI: 10.1038/s41928-019-0286-2. ISSN: 2520-1131.
# Newport (town de Vermont)

Newport és una població dels Estats Units a l'estat de Vermont. Segons el cens del 2000 tenia 1.511 habitants.

## Demografia

Segons el cens del 2000, Newport tenia 1.511 habitants, 587 habitatges, i 436 famílies. La densitat de població era de 14 habitants per km².
Dels 587 habitatges en un 33% hi vivien nens de menys de 18 anys, en un 62% hi vivien parelles casades, en un 7,8% dones solteres, i en un 25,6% no eren unitats familiars. En el 19,1% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,93.
Per edats la població es repartia de la següent manera: un 26,5% tenia menys de 18 anys, un 5,8% entre 18 i 24, un 28,5% entre 25 i 44, un 27,8% de 45 a 60 i un 11,4% 65 anys o més.
L'edat mediana era de 39 anys. Per cada 100 dones de 18 o més anys hi havia 102,4 homes.
La renda mediana per habitatge era de 34.758 $ i la renda mediana per família de 43.828 $. Els homes tenien una renda mediana de 28,063 $ mentre que les dones 21.389 $. La renda per capita de la població era de 17.677 $. Entorn del 10,1% de les famílies i el 12,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.